﻿ COOPERARE ŞI CONFLICT ÎN RELAŢIILE  INDUSTRIALE: ROLUL DIALOGULUI SOCIAL MIHAI DUMITRU elaţiile industriale, într-o măsură mai mare decât alte sfere ale vieţii sociale, se fundamentează pe cooperare, coeziune şi R orientarea comportamentelor către o finalitate (economică) comună. Din când în când, structurile cooperării sunt suspendate, iar salariaţii şi managerii se aşează pe baricade opuse. Salariaţii au mai multe alternative de acţiune şi rezolvare – individuală sau colectivă – a nemulţumirilor de la locul de muncă. Opţiunea colectivă şi declanşarea conflictului de muncă depind de o mulţime de variabile: sectorul de activitate (public sau privat), tipul industriei, mărimea firmei (numărul salariaţilor), gradul de organizare al lucrătorilor (numărul organizaţiilor sindicale), tipul de management, miza divergenţelor (salarii, condiţii de muncă etc.) şi proporţia salariaţilor nemulţumiţi etc. Statistica conflictelor de muncă dezvăluie doar „vârful aisbergului”. Conflictele au şi o dimensiune latentă, observabilă doar prin cercetarea socială. Nu este vorba doar de rupturi şi clivaje în structura socială. Evaluările populaţiei privitoare la conflictul dintre salariaţi şi manageri, când sunt împărtăşite de segmente sociale largi, devin constructe sociale, rezistente la schimbare, care influenţează comportamentele principalilor actori ai relaţiilor industriale. Cuvinte-cheie: relaţii industriale, cooperare, conflict de muncă, construct social, dialog social. Relaţiile industriale au cunoscut, în ultimii 20 de ani, schimbări profunde şi, uneori, dramatice. A apărut un nou actor, antreprenorul, care a orientat managementul întreprinderii spre cerinţele pieţei. Adaptarea salariaţilor la noul mediu de muncă a fost un proces sinuos, cu câştigători şi perdanţi. Sindicatele existente în 1990 s-au reorganizat, au fost create noi organizaţii şi uniuni sindicale. Noile sindicate s-au confruntat cu numeroase provocări generate de schimbările din economie: privatizarea întreprinderilor şi relaţia cu un alt tip de management, puternic orientat spre raţionalitatea economică a companiei şi mai puţin spre revendicările sociale ale salariaţilor; schimbările în structura economiei, în special dezvoltarea sectorului serviciilor; declinul industriei prelucrătoare şi al întreprinderilor care concentrau grupări mari de lucrători; apariţia a zeci de mii de întreprinderi mici şi mijlocii unde sindicatele sunt rareori prezente; şomajul, în Adresa de contact a autorului: Mihai Dumitru, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: m_c_dumitru@yahoo.com. CALITATEA VIEŢII, XXI, nr. 1–2, 2010, p. 179–192 180 MIHAI DUMITRU 2 creştere din anii ’90, le-a creat dificultăţi în negocierile cu patronatul; în sfârşit, declinul ratei de sindicalizare între salariaţii din industrie. Asociaţiile patronale devin un partener de negociere abia la sfârşitul anilor ’90. Schimbările profunde din economie şi din organizarea politică au avut o influenţă decisivă asupra naturii şi funcţionării relaţiilor industriale. Instituţionalizarea dialogului social, negocierile şi acordurile sociale încheiate au avut efecte benefice asupra cooperării şi „păcii sociale” în întreprinderile industriale. Au fost, însă, şi perioade când dialogul partenerilor din industrie (salariaţii şi managementul) nu a fost eficace (şi nu s-a ajuns la un acord social). Alteori, dialogul a fost suspendat. În ultimele două decenii, relaţiile industriale au fost marcate de variate conflicte de muncă (spontane sau organizate, legale sau nelegale), cu rate variabile de participare a salariaţilor şi cu mize (revendicări) diverse. Uneori, greva a fost considerată un mijloc ineficient pentru soluţionarea cererilor şi salariaţii şi-au exprimat nemulţumirile prin proteste, manifestaţii, demonstraţii, pichetări ale instituţiilor statului. În acest fel, conflictele de muncă au căpătat o dimensiune politică. Criza economică actuală este o provocare pentru evoluţia relaţiilor industriale. Ea poate fi o oportunitate pentru revigorarea, construcţia instituţională şi „europenizarea” dialogului social sau o sursă pentru conflicte de muncă tot mai numeroase, cu consecinţe economice şi sociale profunde. RELAŢIILE INDUSTRIALE ÎN UNIUNEA EUROPEANĂ Dialogul social este o trăsătură distinctivă a modelului social european, ceea ce înseamnă că salariaţii şi angajatorii (şi organizaţiile care îi reprezintă) au un rol important în coordonarea reformelor economice şi ale pieţei muncii, precum şi în construcţia politicilor sociale. Relaţiile industriale au la bază principiile solidarităţii, responsabilităţii şi participării. Între cele două părţi ale industriei (munca şi managementul) au loc schimburi de informaţii, discuţii, consultări, negocieri şi se realizează acorduri sociale. Autorităţile publice reprezintă cel de al treilea actor al relaţiilor industriale. Pentru a fi finalizate negocierile, iar rezultatele să fie implementate cu succes, este nevoie de o infrastructură instituţională solidă, norme clare şi eficace, precum şi de proceduri care să ghideze dialogul social la diverse niveluri (naţional, sectorial, local sau în companii). În Uniunea Europeană există o diversitate de modele naţionale ale dialogului social. Simultan, aşa cum arată evaluările Comisiei Europene (vezi rapoartele din anii 2004 şi 2006), se manifestă şi o tendinţă spre o „europenizare orizontală”, adică o evoluţie convergentă a instituţiilor, practicilor, valorilor şi rezultatelor parteneriatului social (democraţie, creştere economică, ocupare şi coeziune socială). În Uniunea Europeană, relaţiile industriale se confruntă cu numeroase provocări, dar una dintre cele mai importante este descentralizarea şi creşterea autonomiei negocierilor dintre partenerii sociali. Soluţiile colective sunt din ce în ce mai puţin atractive, iar centrul de greutate al negocierilor se mută în companii. În unele state, 3 COOPERARE ŞI CONFLICT ÎN RELAŢIILE INDUSTRIALE 181 derogările de la lege (care protejează drepturile sociale fundamentale) şi de la prevederile acordurilor sociale încheiate la nivel naţional sau sectorial sunt tot mai numeroase, ceea ce a generat critici şi o „cerere” de întărire a regulilor de procedură pentru negocierile care au loc în cadrul întreprinderii, concomitent cu apariţia şi implementarea/ instituţionalizarea conceptului de răspundere socială a companiei. Ca trăsătură distinctivă a sistemului european al relaţiilor industriale, reprezentarea la locul de muncă este instituită juridic în majoritatea statelor membre ale Uniunii Europene. Modelele naţionale ale dialogului social în companii variază destul de larg de la o ţară la alta: alegerea reprezentanţilor angajaţilor (de către majoritatea salariaţilor, de către membrii de sindicat sau un sistem mixt), drepturile de participare (cele mai solide sunt în Germania, Austria şi Suedia) etc. Prezenţa şi influenţa reprezentaţilor angajaţilor în companii este variabilă şi ea. Cercetări realizate în mai multe state-membre ale Uniunii Europene arată „complementaritatea între sistemele de relaţii industriale şi alte instituţii de protecţie a mâinii de lucru, de ocupare şi de protecţie socială care par esenţiale”. (Les relations industrielles en Europe, 2006). Sunt multe studii care tratează raportul dintre relaţiile industriale şi competitivitate. „Niciun model de dialog social nu apare drept cel mai bun pentru a favoriza competivitatea. Comparaţiile internaţionale furnizează observaţii generale despre impactul dialogului social asupra economiei. Acolo unde există o puternică sindicalizare şi un grad înalt al negocierilor colective, indicatorii macroeconomici au valori mai favorabile decât în alte ţări: şomajul este mai scăzut şi are o durată mai scurtă, salariile sunt mai mari, inegalitatea veniturilor este mai redusă, posibilităţile de formare profesională sunt mai numeroase etc. (vezi Les relations industrielles en Europe, 2006). La nivel microeconomic, în unele ţări, dialogul social are un rol eficace în modernizarea şi rezultatele economice ale întreprinderilor. În alte ţări, parteneriatul social are fie efecte moderate asupra performanţelor economice ale companiilor, fie nu influenţează competitivitatea firmelor. Dialogul social are efecte mult mai uşor de observat în privinţa condiţiilor de muncă din întreprindere. Pe scurt, relaţia dintre dialogul social şi calitatea ocupării sau competitivitatea economică este mediată, în variatele contextele naţionale din UE, de instituţii şi tradiţii, de caracteristicile partenerilor sociali şi gradul de acoperire, de experienţele acumulate în timp, în domeniul negocierilor colective. COOPERAREA – FUNDAMENTUL ORGANIZAŢIILOR ECONOMICE În România, instituţionalizarea dialogului social a început în 1997 şi, de atunci până astăzi, drumul său a fost sinuos, cu negocieri finalizate în acorduri sociale sau, dimpotrivă, eşuate în conflicte de muncă. Legislaţia României este aliniată acquis-ului comunitar şi reglementează dialogul social tripartit şi bipartit la toate nivelurile economiei: naţional, sectorial, 182 MIHAI DUMITRU 4 teritorial şi în întreprinderi (Ciutacu, Chivu, Hurley, 2007). În cadrul structurilor dialogului social, firma reprezintă nucleul de bază. În companii, acordurile şi reglementările convenite la nivel naţional de partenerii sociali „prind viaţă”, sunt implementate integral sau, uneori, parţial. Mai mult, pe baza dialogului social şi a negocierii între reprezentanţii salariaţilor (sindicalizaţi sau nu) şi cei ai patronatului, în firmă se iau decizii care privesc în mod direct atât interesele şi drepturile salariaţilor, cât şi pe cele ale patronatului. În organizaţiile economice, „lanţul valorii” include toţi salariaţii. Valoarea adăugată apare pe baza interdependenţei, interacţiunii şi cooperării tuturor lucrătorilor din firmă. Dependenţa reciprocă nu exclude competiţia şi divergenţele care pot apărea între salariaţi, între aceştia şi manageri/ acţionari, între departamente etc. Cu cât frecvenţa, intensitatea şi durata soluţionării lor este mai mare, cu atât pierderile economice generate de aceste microconflicte sunt mai mari. Actorii principali au idei şi reprezentări diferite, dacă nu chiar contradictorii, despre muncă, performanţă economică şi distribuţie a rezultatelor. Angajatorii sunt mai curând preocupaţi de calitatea resurselor umane (cunoştinţe, aptitudini, deprinderi, sănătate etc.), în timp ce salariaţii sunt înclinaţi să evalueze mai ales calitatea muncii şi a locului de muncă (salarii, participare la profit, timp de lucru, condiţii de muncă, promovare etc.). Salariaţii au variate criterii (standarde) de evaluare a calităţii locului de muncă. Cercetările arată că oamenii au reprezentări clare despre locul de muncă care le-ar aduce satisfacţie şi i-ar motiva să lucreze mai mult şi mai bine (Dumitru, 2007). Motivaţia muncii este forţa care pune în mişcare oamenii să lucreze mai mult şi mai bine, să coopereze şi să genereze performanţa economică a companiei. În cercetările Institutului de Cercetare a Calităţii Vieţii din cadrul programului Diagnoza calităţii vieţii au fost incluşi şi indicatori referitori la gradul de satisfacţie cu munca. Cei mai muţi oameni sunt satisfăcuţi faţă de profesia lor (Figura 1). Figura 1 Satisfacţia faţă de profesie (procente cumulate ale celor care au răspuns „mulţumit” şi „foarte mulţumit”) 74 72 70 68 66 66 63 62 61 4747 1990 1991 1992 1993 1994 1995 1996 1997 1998 1999 2003 Sursa: Diagnoza calităţii vieţii, ICCV. Alegerea profesiei este o decizie individuală, care are legătură atât cu caracteristicile individuale (aptitudini, atitudini, interese etc.) cât şi cu împrejurările şi şansele din viaţa fiecărei persoane. Nu este surprinzător că majoritatea oamenilor 5 COOPERARE ŞI CONFLICT ÎN RELAŢIILE INDUSTRIALE 183 este mulţumită cu profesia; după 1991, proporţia lor este mai mare de 60%. Ceilalţi au fie atât motive de satisfacţie cât şi insatisfacţie, fie sunt nemulţumiţi. Satisfacţia faţă de locul de muncă are o structură similară evaluărilor profesiei (Figura 2). „Datele pentru indicatorul satisfacţie faţă de profesie converg într-o foarte mare măsură cu cele de la satisfacţia faţă de locul de muncă. De asemenea, analiza variabilelor sociodemografice indică aceeaşi factori explicativi: ocupaţia, nivelul de şcolarizare şi mediul de rezidenţă” (Preoteasa, 2008, p. 60). Aceasta înseamnă că, în evaluarea profesiei, mulţi oameni au în vedere şi caracteristicile locului de muncă unde o exercită. Figura 2 Satisfacţia faţă de locul de muncă (procente cumulate ale celor care au răspuns „mulţumit” şi „foarte mulţumit”) 6868 67 66 63 6161 6060 43 39 1990 1991 1992 1993 1994 1995 1996 1997 1998 1999 2003 Sursa: Diagnoza calităţii vieţii, ICCV. În mod firesc, mulţi oameni sunt nemulţumiţi (într-o măsură mai mare sau mai mică) faţă de condiţiile de la locul de muncă. Probabil că sursele insatisfacţiei în muncă variază de la o companie la alta. Mediul organizaţional are unele caracteristici care pot afecta simultan salariaţii (salarizarea, timpul şi condiţiile de muncă etc.) şi pot genera reacţii colective de nemulţumire. Există însă şi caracteristici ale întreprinderii care au semnificaţie doar pentru un salariat sau altul, în funcţie de valorile pe care le împărtăşeşte acesta. În acest caz, este destul de probabil că reacţiile vor fi individuale. Ce cale vor urma salariaţii pentru a-şi exprima nemulţumirile? Cum va lua cunoştinţă managementul companiei de „criza motivaţională” din rândul salariaţilor? O comunicare continuă între salariaţi si manageri este crucială pentru evitarea consecinţelor pe care le are creşterea insatisfacţiei în muncă a lucrătorilor. Dialogul social este instrumentul cel mai important, „calea regală” în prevenirea şi soluţionarea conflictelor de muncă. Când funcţionează, dialogul social creează cadrul negocierii directe între reprezentanţii salariaţilor şi cei ai patronatului; când dezacordurile nu pot fi depăşite, devine necesară şi utilă intervenţia celei „de a treia părţi”, autoritatea publică, care va realiza concilierea, medierea sau arbitrajul. Dialogul social este o parte distinctă a structurii şi mecanismelor de comunicare din firmă, atât prin caracterul său instituţionalizat, reglementat prin legi, cât şi prin funcţiile sale în cadrul firmei. Există diferenţe între structurile de comunicare ale firmei (directă, ierarhică, organizată prin reglementări interne, individuală) şi comunicarea prin intermediul comitetelor de dialog social (indirectă, impersonală, colectivă, reglementată prin legi), iar părţile sunt egale în 184 MIHAI DUMITRU 6 negociere. Tocmai aceste diferenţe sunt percepute de către unii patroni ca o ameninţare la adresa structurilor de autoritate din companie. Deşi există norme legale care obligă companiile cu peste 20 de salariaţi să informeze periodic salariaţii cu privire la situaţia economică a firmei şi să îi consulte când se pregătesc decizii care le vor influenţa situaţia, în puţine întreprinderi a fost instituţionalizat dialogul social. În cercetările ICCV privind calitatea vieţii s-a cerut respondenţilor să evalueze posibilitatea de a influenţa decizia la locul de muncă (Tabelul nr. 1). Tabelul nr. 1 Evaluări ale posibilităţii de a influenţa decizia la locul de muncă procente 1990 1991 1992 1993 1994 1995 1996 1997 1998 1999 2003 16 15 16 19 15 17 20 17 18 18 17 Foarte proastă 26 29 23 32 32 30 32 29 25 31 28 Proastă 31 32 23 17 22 23 24 22 25 27 23 Satisfăcătoare 22 17 26 25 23 22 19 22 18 16 20 Bună 4 6 9 6 6 6 4 5 7 3 6 Foarte bună Sursa: Diagnoza calităţii vieţii, ICCV. Tiparele de răspuns s-au modificat puţin în ultimele două decenii prin scăderea proporţiei celor care o apreciază ca „bună” şi „foarte bună”. Aproximativ patru din zece oameni apreciază ca „proastă” şi „foarte proastă” posibilitatea de a influenţa deciziile care se iau în întreprinderea în care lucrează. CONFLICTELE DE MUNCĂ Conflictele de muncă sunt precedate de o spirală în creştere a nemulţumirii faţă de un domeniu sau altul al procesului de muncă. Când dialogul social nu funcţionează, această insatisfacţie în creştere nu este vizibilă întotdeauna în mod direct (deşi poate fi monitorizată printr-un sistem de indicatori, cum ar fi absenteismul sau rata plecărilor din firmă). Oricât de extinse şi intense ar fi nemulţumirile oamenilor, insatisfacţia generalizată a salariaţilor dintr-o organizaţie economică nu determină întotdeauna declanşarea conflictului de muncă. Salariaţii au mai multe alternative de rezolvare a nemulţumirilor de la locul de muncă: a) acţiunea individuală sau b) acţiunea colectivă. În primul caz, salariaţii se pot adresa managementului firmei pentru a-şi exprima nemulţumirea – folosind canalele de comunicare şi autoritate din întreprindere – sau pot alege, din variate motive, să tacă şi să părăsească firma. Creşterea nemulţumirii faţă de condiţiile de muncă este vizibilă în comportamentul salariaţilor: – „murmur” şi discuţii informale cu colegii în cadrul cărora îşi împărtăşesc ideile şi sentimentele despre firmă, ceea ce crează în timp un climat organizaţional puţin favorabil muncii şi performanţei (vezi M. Weber, 1993); – absenteism (întârzieri, absenţe motivate sau nu); 7 COOPERARE ŞI CONFLICT ÎN RELAŢIILE INDUSTRIALE 185 – creşte numărul zilelor de concediu medical; – slabă implicare şi participare la realizarea obiectivelor firmei; – sabotaj; – căutarea unui alt loc de muncă şi părăsirea firmei etc. Aceste comportamente de muncă – care apar ca reacţii la insatisfacţiile pe care le au salariaţii – generează pierderi economice pentru firmă şi, când mediul organizaţional nu se schimbă pe termen lung, acestea pot fi mai mari chiar decât în cazul grevelor. Plecările dintr-o organizaţie economică sunt selective: părăsesc firma, în primul rând, cei care au şanse pe piaţa muncii, pentru că sunt bine pregătiţi profesional, au încredere în capacităţile lor şi sunt motivaţi de autorealizarea profesională. Într-o cercetare empirică care a inclus 200 de persoane cu studii superioare care îşi căutau un loc de muncă (deşi 80% aveau un post la data interviului), cei mai mulţi (30%) au indicat ca principală sursă de insatisfacţie „managementul companiei”. Alte nemulţumiri se raportau la salariu (23%), relaţiile cu colegii de lucru (15%) şi condiţiile de lucru (11%) (Dumitru, 2007). Interesant este că, în firma pe care doreau să o părăsească, aveau şi surse de satisfacţie: munca în echipă, condiţiile de lucru, conţinutul muncii, libertatea deciziei, sentimentul autorealizării profesionale etc. Datele cercetării arată ca motivaţia muncii are „afinităţi elective” cu reprezentările pe care le au oamenii despre viaţa bună, muncă şi ocupare sau bani şi surse de venit. Contrar unor viziuni manageriale reducţioniste, în configuraţia motivaţională a unei persoane ocupate nu sunt în joc doar nevoile sale materiale (necesităţi şi dorinţe) – care pot fi satisfăcute prin salarii şi alte recompense băneşti – ci şi valori interiorizate în cursul vieţii (autorealizarea profesională şi socială, familia şi dragostea etc.). Când mediul organizaţional nu permite, de pildă, concilierea dintre timpul petrecut la serviciu şi cel dedicat familiei (când aceasta se afla în vârful ierarhiei valorilor pe care le împărtăşeşte), salariatul este nemulţumit şi are tendinţa de a părăsi firma. Opţiunea pentru acţiunea colectivă şi declanşarea conflictului de muncă depinde de o mulţime de variabile organizaţionale şi ale mediului economic, dar şi de competenţele şi trăsăturile de personalitate ale reprezentanţilor patronatului şi salariaţilor. Sectorul de activitate (public sau privat), tipul industriei, mărimea firmei (numărul salariaţilor), gradul de organizare al salariaţilor (prezenţa/ absenţa sindicatelor), tipul de management, proporţia salariaţilor nemulţumiţi, organizarea şi funcţionarea dialogului social par a fi variabile-cheie în procesul declanşării conflictelor de muncă. Orice asimetrie (de putere) între salariaţi şi angajator creează dezechilibre vizibile în numărul de salariaţi (prea mare sau prea mic), în salarii etc. Managementul resurselor umane şi funcţionarea continuă şi eficace a structurilor de comunicare în firmă condiţionează calitatea şi eficacitatea dialogului social. Conflictele de muncă (grevele) reprezintă eşecul cel mai sever al dialogului social în cadrul firmei. În evaluarea acestora trebuie avute în vedere atât efectele pe termen scurt (pierderile economice ale firmei) cât şi cele pe termen mediu şi lung (cum ar fi climatul organizaţional şi relaţiile de muncă). 186 MIHAI DUMITRU 8 Figura 3 Sursele satisfacţiei şi insatisfacţiei la actualul loc de muncă Sursa: Dumitru, 2007, p. 23. În primul deceniu, după o evoluţie sinuoasă, numărul conflictelor de muncă a fost maxim în 1999, ultimul an al declinului economic al României. Începând cu anul 2000, primul an al creşterii economice, numărul conflictelor de interese intră pe un trend de descreştere (Figura 4). Aceasta arată impactul contextului economic asupra producerii conflictelor de muncă. Crizele economice le favorizează. Figura 4 Conflicte de muncă 653 384141 121114103 352 95 98 324 79 86 319 285 260 195 1992 1993 1994 1995 1996 1997 1998 1999 2000 2001 2002 2003 2004 2005 2006 2007 Sursa: Anuarul statistic al României. Cele mai multe conflicte de muncă (peste 50%) au avut loc în industria prelucrătoare. Tipul industriei, concentrarea salariaţilor în mari întreprinderi, organizarea acestora în sindicate au favorizat producerea conflictelor de muncă. 9 COOPERARE ŞI CONFLICT ÎN RELAŢIILE INDUSTRIALE 187 Conflictele de muncă s-au declanşat pe baza variatelor revendicări ale salariaţilor. Interesant este că, în ultimii ani, unele dintre mizele conflictelor de muncă devin mai puţin interesante pentru salariaţi: condiţiile tehnico-economice, timpul de muncă, drepturile sociale. Creşte, însă, aproape constant proporţia cererilor salariale în ansamblul revendicărilor (Figura5). Figura 5 Proporţia cererilor salariale în totalul revendicărilor care au declanşat conflicte de muncă (procente) 68,6 60 57,7 54,5 50,9 49,6 48,8 47,7 47,1 44,4 43,9 43,4 40,6 39,7 38,7 34,3 1992 1993 1994 1995 1996 1997 1998 1999 2000 2001 2002 2003 2004 2005 2006 2007 Sursa: Anuarul statistic al României. Participarea salariaţilor la conflictele de muncă a cunoscut două etape: 1) a crescut în anii ’90 până la aproximativ un milion de persoane, în 1999; 2) o scădere accentuată în deceniul următor, până la un minim de circa 73 000 de persoane, în anul 2007 (Figura 6). Figura 6 Participarea la conflicte de muncă mii persoane 1029,5 771,2 908,6 498,5 694,4 271,3 601 646,5 165,5 141,5 184,1 79,7 236,9 72,8 399,2 177,6 1992 1993 1994 1995 1996 1997 1998 1999 2000 2001 2002 2003 2004 2005 2006 2007 Sursa: Anuarul statistic al României. Cauzele pot fi multiple: creşterea economică şi scăderea numărului de conflicte, schimbările în structura economiei şi în capacitatea de mobilizare a sindicatelor. Pot fi formulate şi alte ipoteze privitoare la declinul participării 188 MIHAI DUMITRU 10 salariaţilor la conflictele de muncă. Să fi crescut preferinţa lucrătorilor industriali pentru strategiile individuale de acţiune, atunci când sunt nemulţumiţi de condiţiile de muncă? (R. Dahrendorf vorbeşte de „individualizarea conflictelor sociale”). Intensitatea conflictelor de muncă este maximă în timpul grevelor, când are loc întreruperea temporară a lucrului. Frecvenţa grevelor (inclusiv a celor de avertisment) are, în mod firesc, o dinamică apropiată de cea a conflictelor de interese din ultimele două decenii (Figura 7). Numărul cel mai mare de greve se înregistrează în anii 1998 şi 1999, la sfârşitul unui deceniu de declin economic şi scădere a nivelului de trai. Figura 7 Greve declanşate* cu respectarea normelor legale (numărul anual al conflictelor de interese) 85 54 15 13 13 9 11 5 2 1215 33 30 9 10 27 1992 1993 1994 1995 1996 1997 1998 1999 2000 2001 2002 2003 2004 2005 2006 2007 Sursa: Anuarul statistic al României. * Greve de avertisment, din care unele au fost urmate de greve propriu-zise. În anii 2000 are loc o scădere semnificativă a numărului de greve. Când salariaţii aleg acest tip de acţiune colectivă pentru a-şi exprima nemulţumirile sau pentru a susţine o revendicare înseamnă că negocierile şi dialogul social din prima fază a conflictului de muncă au eşuat. Ponderea grevelor în totalul conflictelor de muncă descrie rata de eşec a dialogului social, în faza de declanşare a conflictului de interese (Figura 8). Figura 8 Ponderea grevelor în totalul conflictelor de muncă (procente) 15,3 13,9 14 13,3 11,4 13 9,3 8,6 8,5 7,4 7,1 5,8 5,3 2 4,9 4,6 1992 1993 1994 1995 1996 1997 1998 1999 2000 2001 2002 2003 2004 2005 2006 2007 Sursa: Anuarul statistic al României. 11 COOPERARE ŞI CONFLICT ÎN RELAŢIILE INDUSTRIALE 189 Aşa cum se observă, nu există o tendinţă în evoluţia proporţiei grevelor în ansamblul conflictelor anuale. Această variaţie pare a fi determinată atât de contextul specific fiecărui conflict de muncă, cât şi de capacitatea partenerilor de a negocia şi de a soluţiona revendicările care au declanşat nemulţumirea salariaţilor. PERCEPŢII SOCIALE ALE CONFLICTELOR INDUSTRIALE Statistica ne furnizează date obiective despre conflictele industriale manifeste şi legale. Conflictele de muncă au, însă, şi o dimensiune latentă, observabilă doar prin cercetarea socială. Nu este vorba doar de rupturi şi clivaje în structura socială; de altfel, acestea au fost obiectul unor dezbateri de lungă durată între diferitele perspective teoretice din sociologie. Pentru „o analiză satisfăcătoare avem nevoie să ne bazăm pe evaluările populaţiei” (Mărginean, 2009, p. 4). Cercetările realizate de ICCV pe eşantioane reprezentative, în cadrul programului Diagnoza calităţii vieţii, au utilizat indicatori pentru şase tipuri de conflicte sociale, între care şi cele între salariaţi şi managerii întreprinderilor. Aceste „şase categorii de conflicte incluse în cercetările noastre sunt, fără îndoială, importante pentru analiza nivelului coeziunii sociale şi al solidarităţii existente în societate” (Mărginean, 2009, p. 4). Puţini oameni cred că nu există conflicte între salariaţi şi manageri; proporţia acestora variază, de-a lungul anilor, între 2% şi 8%. La polul opus se află majoritatea populaţiei, care apreciază că aceste conflicte există într-o mare măsură în societatea noastră (Figura 9). Figura 9 Percepţii ale existenţei conflictelor între salariaţi şi conducere (procente cumulate ale celor care au răspuns „foarte mult” şi „mult”) 78 69 68 67 6565 63 63 60 60 55 1991 1992 1993 1994 1995 1996 1997 1998 1999 2003 2006 Sursa: Diagnoza calităţii vieţii, ICCV. În anul în care se înregistrează cele mai multe conflicte de muncă (1999), mai mult de trei din patru oameni sunt convinşi că există tensiuni între angajaţi şi managerii întreprinderilor. Datele sugerează că variaţia evaluărilor populaţiei de la un an la altul reflectă, într-o anumită măsură, schimbările din relaţiile industriale. O comparaţie a dinamicii anuale a conflictelor de muncă şi a percepţiilor despre ele relevă, totuşi, slaba corelaţie dintre ele (Figura 10). 190 MIHAI DUMITRU 12 Figura 10 Dinamica anuală a conflictelor de muncă şi a percepţiilor despre ele (anul 1992=100%) 334,9 Conflicte de muncă Percep ţia conflictelor 181196,9 133,3 163,6 166,2 146,2 123,8 123,8 95,2 107,9109,5 107,9 103,2 107,9 123,8123,8 106,3 103,2 100 100 72,3 87,3 58,5 62,1 48,750,252,8 40,5 19921993199419951996 19971998199920002001 20022003200420052006 Sursa: Diagnoza calităţii vieţii, ICCV şi Anuarul statistic al României. Nu sunt date pentru anii 2000–2002 şi 2004–2005. Evaluările populaţiei nu sunt, pur şi simplu, percepţii ale evoluţiilor din sfera relaţiilor de muncă. Ele conţin şi judecăţi de valoare, pe baza cărora oamenii fac comparaţii între aşteptările pe care le au şi observaţiile pe care le realizează asupra raporturilor cu managerii. Slaba variaţie, în timp, a evaluărilor şi „consensul” între variate categorii sociodemografice sugerează existenţa unor constructe sociale, stabile în timp şi rezistente la schimbare. Experienţele directe şi indirecte (mediate), interacţiunile sociale, comunicarea orizontală în grupurile de muncă au contribuit la formarea acestor constructe sociale, care postulează existenţa tensiunilor între manageri şi salariaţi. Ele pot legitima conflictele de muncă şi influenţează comportamentele salariaţilor în raporturile cu managerii. DIRECŢII ALE DEZVOLTĂRII DIALOGULUI SOCIAL Conflictele de muncă au surse multiple; unele dintre cauzele declanşării lor acţionează pe termen lung, altele sunt conjuncturale. Reglementarea relaţiilor industriale şi instituţionalizarea dialogului social au fost, pretutindeni un factor de reducere a conflictelor dintre management şi salariaţi. În România, creşterea calităţii relaţiilor industriale şi dezvoltarea dialogului social sunt obiective a căror realizare este dependentă atât de gradul cooperării dintre partenerii sociali, cât şi de acţiunea statului. Intensificarea dialogului social şi succesul negocierilor colective creează premisele amplificării şi adâncirii cooperării şi coeziunii organizaţionale; motivează salariaţii să rămână în firmă, ceea ce sporeşte eficacitatea lor în muncă (creşterea productivităţii, a rentabilităţii şi a calităţii produselor/ serviciilor). 13 COOPERARE ŞI CONFLICT ÎN RELAŢIILE INDUSTRIALE 191 Dialogul social poate fi o sursă de idei şi dezvoltare organizaţională. Dialogul social oferă cadrul pentru identificarea nemulţumirilor care divizează firma şi pentru căutarea soluţiilor negociate, care să garanteze realizarea intereselor fiecăruia dintre partenerii sociali. Pentru ca dialogul social şi negocierile colective să îşi realizeze funcţiile sociale, este nevoie de mai mult decât instituţionalizarea sa în firmele cu peste 20 de salariaţi. Este nevoie ca, atât salariaţii, cât şi angajatorii, să împărtăşească valorile care susţin dialogul social: respect reciproc, încredere, deschidere, sinceritate, responsabilitate, implicare etc. O cultură a dialogului social este un proiect de durată, mai ales că valorile pe care le propune sunt diferite şi opuse chiar ideilor tradiţionale despre muncă, disciplină, supunere, formate în deceniile anterioare. Dezvoltarea şi „europenizarea” dialogului social în România este un proces de durată. Pilonii legislativ şi instituţional ai relaţiilor industriale au fost construiţi într-o perioadă relativ scurtă. Pilonul cultural şi asimilarea valorilor şi principiilor europene ale dialogului social are nevoie de mai mult timp pentru a se realiza. Este nevoie de efortul conjugat al principalilor actori ai relaţiilor industriale (munca şi managementul), dar şi de suportul autorităţii publice. Agregarea intereselor şi reprezentarea lor în dialogul social şi în negocierile colective cer sindicatelor şi patronatelor perfecţionarea mecanismelor de comunicare şi cooperare, atât pe orizontală cât şi pe verticală, de la întreprindere la nivel macro-economic. Interacţiunile dintre palierele la care au loc consultările şi negocierile colective (la nivel naţional, sectorial, local sau în companii) ridică probleme de coordonare atât în uniunile sindicale şi în asociaţiile patronale, cât şi între principalii trei actori ai relaţiilor industriale. Autorităţile publice trebuie nu numai să construiască o infrastructură instituţională şi legislativă flexibilă şi eficace, ci şi să stimuleze consultările şi dialogul partenerilor sociali. Este nevoie de o profesionalizare a reprezentanţilor partenerilor sociali în organismele bipartite sau tripartite ale dialogului social. La nivel naţional, dialogul social şi negocierea colectivă constituie un cadru instituţional stabil, care asigură partenerilor şanse multiple pentru a realiza consensul pe marginea aspectelor esenţiale ale reformei şi reglementării în sfera pieţei forţei de muncă: politicile de ocupare, modernizarea legislaţiei muncii, echilibrarea diferitelor tipuri de flexibilitate (numerică, funcţională sau financiară) şi securitate (profesională, a locului de muncă, a venitului), măsurile de susţinere a egalităţii de gen, realizarea adaptabilităţii, facilitarea învăţării pe parcursul întregii vieţi active, sistemele sociale pentru a îmbunătăţi mobilitatea etc. Dezvoltarea dialogului social rămâne o prioritate pentru România, în următorii ani. Creşterea economică durabilă, sporirea competitivităţii, provocările actuale ale pieţei muncii, precum şi efectele crizei economico-financiare impun cooperarea, comunicarea şi consensul partenerilor sociali atât în adoptarea deciziilor, cât şi în implementarea reformelor şi reglementărilor din sfera muncii. 192 MIHAI DUMITRU 14 BIBLIOGRAFIE 1. Birnbaum, P., Conflictele, în Boudon, R. (coord.), Tratat de Sociologie, Editura Humanitas, Bucureşti, 1997. 2. Ciutacu, C., Chivu, L., Hurley, J., Quality of work and employment in Romania, European Foundation for the Improvement of Living and Working Conditions, Dublin, 2007, http://www. eurofound.europa.eu/publications/htmlfiles/ef0737.htm. 3. Ciutacu, C. şi alţii, The Impact of Social Dialogue on Employment Quality and Companies’ Economic Performances, în „Buletinul Universităţii Petrol-Gaze din Ploieşti”, seria Ştiinţe Economice, vol. LX, no. 4, 2008, pp. 1–14. 4. Dahrendorf, R., Conflictul social modern. Eseu despre politica libertăţii, Bucureşti, Editura Humanitas, 1996. 5. Dumitru, M., Ocupare şi calitate a vieţii. Rezultatele unei cercetări empirice, seria „Probleme economice”, Bucureşti, CIDE, Editura Academiei Române, 2007. 6. Durkheim, E., Diviziunea muncii sociale, Bucureşti, Editura Albatros, 2001. 7. Mărginean, I., Social Conflicts in Romania and the EU, în „Sociologie Românească”, vol. VII, nr. 1, 2009, p. 3–9. 8. Mărginean, I., Balaşa, A., (coord.), Calitatea vieţii în România, Bucureşti, Editura Expert, 2005. 9. Natemayer, W. E., Classics of Organizational Behavior, Illinois, Moore Publishing Company, 1978. 10. Preoteasa, A. M., Fenomenul ocupării în România şi dezvoltarea durabilă, în „Calitatea Vieţii”, XIX, nr. 1–2, 2008, pp. 53–69. 11. Scott, W. R., Instituţii şi organizaţii, Iaşi, Editura Polirom, 2004. 12. Weber, M., From Max Weber: Essays in Sociology, edited by H. H. Gerth and C.Wright Mills, London, Routledge, 1993. 13. *** Industrial Relations in Europe, 2004, disponibil online la http//ec.europa.eu/employment- social/social_ dialog/reports. 14. *** Les relations industrielles en Europe, 2006 Synthèse, disponibil online la http//ec. europa.eu/employment- social/social_dialog/reports. 15. *** Anuarul statistic al României, Bucureşti, Institutul Naţional de Statistică, 1990–2008. 16. *** Ancheta asupra forţei de muncă în gospodării, AMIGO, Bucureşti, Institutul Naţional de Statistică, 1996–2007. ndustrial relations, more than other social life areas, are fundamenting themselves on cooperation, cohesion and orienting their behaviour towards an economic (common) finality. From I time to time, the structures of cooperation are melting, employees and employers finding themselves on opposite sides. Workers have many options of action – individual or collective – to resolve work miscontents. The collective option and the starting of the work conflict are depending on a variety of variables: the sector of activity (public or private). The type of industry, the size of the firm (number of employees), the degree of workers’ organization level (the existing number of unions), the type of management, the motive of divergences (wages, working conditions, etc.), and the proportion of miscontent workers, etc. Statistics on work conflicts are revealing only the “tip of the iceberg”. But conflicts have also a hidden dimension, detectable only by social research. It’s not just about ruptures and clivager in the social structure. The population’s perception on conflicts between employees and manager (employers), when shared by large social segments, are becoming social constructs, resilient to change and which are influencing the behaviour the principal actors within the industrial relations. 15 COOPERARE ŞI CONFLICT ÎN RELAŢIILE INDUSTRIALE 193 Keywords: industrial relations, cooperation, work conflict, social construct, social dialogue. 